Í myndbandinu sýna ungir dansarar sex mismunandi dansa , einn frá hverjum áratug frá því safnið var stofnað . Börn á aldrinum 6 - 12 ára geta komið með lítinn dýrgrip , passlegan í ORA fiskibolludós , til að geyma á safninu til næstu 40 ára . Hinn 11. ágúst 1957 var fáni dreginn að húni við Árbæjarsafn í fyrsta sinn til marks um að gestir væru boðnir velkomnir í safnið . Gestum Árbæjarsafns hefur fjölgað mikið undanfarinn áratug en árið 2016 heimsóttu tæplega 50.000 gestir safnið .